pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ พอใจอันดับขีดความสามารถไทยปรับสูงขึ้น 2 อันดับจากปีที่แล้ว ชี้รัฐบาลเดินมาถูกทาง เชื่อนักลงทุนมั่นใจ ดันเศรษฐกิจโตเกิน 3.5%
วันเสาร์ที่ 30 กันยายน 2560
นายกฯ พอใจอันดับขีดความสามารถไทยปรับสูงขึ้น 2 อันดับจากปีที่แล้ว ชี้รัฐบาลเดินมาถูกทาง เชื่อนักลงทุนมั่นใจ ดันเศรษฐกิจโตเกิน 3.5%
นายกฯ พอใจอันดับขีดความสามารถไทยปรับสูงขึ้น 2 อันดับจากปีที่แล้ว ชี้รัฐบาลเดินมาถูกทาง เชื่อนักลงทุนมั่นใจ ดันเศรษฐกิจโตเกิน 3.5%
วันที่ 30 กันยายน 2560 พลเอก ประยุทธ์ จันทร์โอชา นายกรัฐมนตรี ได้รับทราบรายงานผลดัชนีความสามารถทางการแข่งขันระดับโลก (Global Competitiveness Index : GCI) ประจําปี 2560 โดย World Economic Forum หรือ ดับบลิวอีเอฟ และพอใจที่อันดับขีดความสามารถของไทยปรับขึ้นจากอันดับที่ 34 เมื่อปีที่แล้ว เป็นอันดับที่ 32 ในปีนี้ โดยระบุว่า ผลสําเร็จที่เกิดขึ้นสะท้อนว่ารัฐบาลเดินมาถูกทางแล้ว และเชื่อว่าสิ่งนี้จะช่วยสร้างความเชื่อมั่นให้กับนักลงทุนทั้งชาวไทยและต่างชาติ
“การขยับขึ้นแต่ละอันดับไม่ใช่เรื่องง่าย และเป็นสิ่งที่ท้าทายความสามารถของทุกภาคส่วน โดยในช่วง 2-3 ปีที่ผ่านมารัฐบาลพยายามอย่างยิ่งยวดในการพัฒนาโครงสร้างพื้นฐานทุกด้าน โดยเฉพาะการคมนาคมขนส่งและระบบอินเทอร์เน็ต รวมทั้งการพัฒนาศักยภาพคนเพื่อรองรับการก้าวไปสู่ไทยแลนด์ 4.0 ทําให้อันดับขีดความสามารถหลายด้านปรับดีขึ้นอย่างก้าวกระโดด เช่น สัดส่วนการเป็นสมาชิกโทรศัพท์เคลื่อนที่จากอันดับที่ 55 ในปีที่แล้ว เป็นอันดับที่ 5 ในปีนี้ และการเข้าศึกษาในระดับมัธยม จากอันดับที่ 84 เป็นอันดับที่ 8 ส่วนการพัฒนาด้านนวัตกรรมและความพร้อมทางเทคโนโลยี ก็ได้รับการจัดอันดับที่สูงขึ้นอย่างมีนัยสําคัญด้วย”
นายกรัฐมนตรียังกล่าวอีกว่า ประเด็นทางด้านการเงินและการตลาดของไทยก็ได้รับการยอมรับในระดับสูงเมื่อเทียบกับประเทศอื่น ๆ ทั่วโลก เช่น การจัดหาเงินทุนผ่านทางตลาดทุนในประเทศ ความพร้อมของบริการทางการเงิน ความแข็งแกร่งของระบบธนาคาร ความเพียงพอของทุนร่วมเสี่ยง อย่างไรก็ตาม สิ่งที่รัฐบาลจะต้องพัฒนาให้ดีขึ้นไปอีกและกําลังดําเนินการอยู่ คือ การสร้างเสถียรภาพทางการเมือง การพัฒนากฎหมาย การปกป้องทรัพย์สินทางปัญญา และการกระจายความเจริญด้านเทคโนโลยีไปยังพื้นที่ภูมิภาคทั่วประเทศ
“นายกฯ เน้นย้ําว่า นอกจากสิ่งที่รัฐบาลและความร่วมมือของทุกส่วนจะเป็นปัจจัยหนึ่งของความสําเร็จแล้ว ความสม่ําเสมอของการส่งข้อมูลความก้าวหน้าในเรื่องต่าง ๆ ของประเทศไปยังหน่วยงานที่เกี่ยวข้อง เช่น องค์การการค้าโลก (WTO) กองทุนการเงินระหว่างประเทศ (IMF) ฯลฯ ก็เป็นเรื่องที่ต้องให้ความสําคัญ จึงฝากกําชับหน่วยงานที่รับผิดชอบไว้ด้วย ทั้งนี้ เชื่อมั่นว่าดัชนีความสามารถทางการแข่งขันนี้มีความเชื่อมโยงกับแนวโน้มการพัฒนาเศรษฐกิจ โดยแม้ว่าข้อมูลส่วนใหญ่จะเกี่ยวข้องนักธุรกิจหรือผู้ประกอบการ แต่รัฐบาลยืนยันว่าจะไม่ทอดทิ้งพี่น้องเกษตรกรและผู้มีรายได้น้อย และเมื่อประเมินจากตัวเลขการส่งออกและการบริโภคภายในประเทศแล้ว คาดว่าเศรษฐกิจปีนี้จะขยายตัวได้มากกว่าที่ธนาคารพัฒนาแห่งเอเชีย หรือเอดีบี คาดการณ์ไว้ที่ร้อยละ 3.5”
----------------------------
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลให้ความสำคัญและจริงจังกับการแก้ไขปัญหายาเสพติด
วันพุธที่ 15 กุมภาพันธ์ 2560
นายกรัฐมนตรียืนยันรัฐบาลให้ความสําคัญและจริงจังกับการแก้ไขปัญหายาเสพติด
นายกรัฐมนตรียืนยันรัฐบาลให้ความสําคัญและจริงจังกับการแก้ไขปัญหายาเสพติด
วันนี้ (14 กุมภาพันธ์ 2560) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงเรื่องเครือข่ายยาเสพติด ว่าเป็นผลงานของรัฐบาล และตํารวจที่ได้มีการจับกุมเครือข่ายยาเสพติด และเป็นความร่วมมือกับประเทศเพื่อนบ้านในการแก้ไขปัญหายาเสพติด จึงทําให้ได้รับข้อมูลนําสู่การจับกุม สําหรับการเชื่อมโยงกับภาคใต้นั้น ได้มอบหมายให้หน่วยงานที่เกี่ยวข้อง และสํานักงานป้องกันและปราบปรามการฟอกเงิน (ปปง.) เข้าไปตรวจสอบติดตามเส้นทางการเงิน พร้อมกล่าวยืนยันว่ารัฐบาลให้ความสําคัญและจริงจังกับการแก้ไขปัญหา ยาเสพติด ซึ่งเป็นปัญหาที่ร้ายแรง
--------------------------------------------
รัฐบาลไทย-ข่าวทำเนียบรัฐบาล-กรมทางหลวงชนบทก่อสร้างอุโมงค์ลอดทางรถไฟ จุดตัดทางรถไฟกับถนนสาย ขก.1027 แยกทางหลวงหมายเลข 2 - บ้านโคกท่า อำเภอเมือง จังหวัดขอนแก่น
วันจันทร์ที่ 25 กันยายน 2560
กรมทางหลวงชนบทก่อสร้างอุโมงค์ลอดทางรถไฟ จุดตัดทางรถไฟกับถนนสาย ขก.1027 แยกทางหลวงหมายเลข 2 - บ้านโคกท่า อําเภอเมือง จังหวัดขอนแก่น
กรมทางหลวงชนบท (ทช.) กระทรวงคมนาคม ดําเนินโครงการก่อสร้างอุโมงค์ลอดทางรถไฟ จุดตัดทางรถไฟกับถนนสาย ขก.1027 แยกทางหลวงหมายเลข 2 - บ้านโคกท่า อําเภอเมือง จังหวัดขอนแก่น เพื่อป้องกันอุบัติเหตุบริเวณจุดตัดถนนกับทางรถไฟ และรองรับโครงการพัฒนาระบบขนส่งทางราง
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่ากระทรวงคมนาคมได้พัฒนาโครงสร้างพื้นฐานด้านคมนาคมขนส่งและระบบโลจิสติกส์ สอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์ชาติการพัฒนาพื้นที่ทางเศรษฐกิจ เพื่อสร้างโอกาสทางเศรษฐกิจให้กระจายตัวอย่างทั่วถึง ช่วยยกระดับคุณภาพชีวิตของประชาชน และเชื่อมโยงระบบขนส่งภายในประเทศ โดย ทช. ได้ดําเนินโครงการก่อสร้างอุโมงค์ลอดทางรถไฟ จุดตัดทางรถไฟกับถนนสาย ขก.1027 แยกทางหลวงหมายเลข 2 - บ้านโคกท่า อําเภอเมือง จังหวัดขอนแก่น ระยะทาง 2.125 กิโลเมตร งบประมาณ 411 ล้านบาท ลักษณะโครงการ ก่อสร้างถนนเชื่อมกับถนนเดิมรองรับการจราจร 2 ช่องจราจร ไป - กลับ อุโมงค์ทางลอด ยาว 810 เมตร กว้าง 11 เมตร มีแผงกั้นคอนกรีตตรงกลาง (Concrete Median) สําหรับเบี่ยงทิศทางการจราจร แผงกั้นเหล็กมีล้อเลื่อน จํานวน 1 แห่ง สําหรับเบี่ยงการจราจรในกรณีฉุกเฉิน โครงสร้างของอุโมงค์เป็นแบบกําแพงคอนกรีตเสริมเหล็กขุดเจาะหล่อในดิน (Diaphragm Wall) มีหลังคาช่วงลอดทางรถไฟ ยาว 160 เมตร ภายในอุโมงค์ติดตั้งระบบไฟฟ้าแสงสว่างที่สามารถปรับความสว่างได้ตามสภาพแสงระหว่างวัน เพื่อทัศนวิสัยที่ดีในการขับขี่ พร้อมติดตั้งระบบระบายน้ํา และเครื่องสูบน้ํา จํานวน 4 เครื่อง สามารถทํางานร่วมกันและสลับกันได้อัตโนมัติ เพื่อป้องกันน้ําท่วมภายในอุโมงค์ ติดตั้งกล้อง CCTV ในอุโมงค์และอาคารควบคุม ระบบแจ้งเหตุเพลิงไหม้หรือเหตุฉุกเฉิน เพื่อส่งสัญญาณเตือนไปยังป้ายไฟบริเวณก่อนถึงอุโมงค์ และแจ้งเตือนผ่านระบบควบคุมระยะไกล (SCADA) ให้เจ้าหน้าที่ได้รับทราบและแก้ไขได้ทันท่วงที เพื่อป้องกันอุบัติเหตุบริเวณจุดตัดถนนกับทางรถไฟได้อย่างสมบูรณ์
นอกจากนี้ ทช. ได้นํานวัตกรรมการก่อสร้างอุโมงค์ช่วงลอดทางรถไฟ โดยไม่ส่งผลกระทบต่อการเดินรถไฟ โดยติดตั้งโครงสร้างเหล็กชั่วคราวรองรับทางรถไฟในระหว่างก่อสร้าง แทนการเบี่ยงทางรถไฟซึ่งเป็นการก่อสร้างรูปแบบเดิม ทําให้ไม่ต้องก่อสร้างโครงสร้างทางรถไฟและระบบอาณัติสัญญาณใหม่ รวมทั้งสามารถป้องกันไม่ให้เกิดผลกระทบต่อกิจการของการรถไฟแห่งประเทศไทย และความปลอดภัยในการเดินรถไฟ
รัฐบาลไทย-ข่าวทำเนียบรัฐบาล-รัฐบาล ห่วงโรคซึมเศร้า พร้อมผลักดันการดูแลสุขภาพจิตคนไทย ไม่ทิ้งใครไว้ข้างหลัง
วันศุกร์ที่ 1 พฤศจิกายน 2562
รัฐบาล ห่วงโรคซึมเศร้า พร้อมผลักดันการดูแลสุขภาพจิตคนไทย ไม่ทิ้งใครไว้ข้างหลัง
รัฐบาล ห่วงโรคซึมเศร้า พร้อมผลักดันการดูแลสุขภาพจิตคนไทย ไม่ทิ้งใครไว้ข้างหลัง
กระทรวงสาธารณสุข โดยนายอนุทิน ชาญวีรกูล รัฐมนตรีว่าการกระทรวงฯ นายสาธิต ปิตุเตชะ รัฐมนตรีช่วยว่าการกระทรวงฯ พร้อมด้วยกรมสุขภาพจิต ได้มีการรณรงค์ภายใต้แนวคิด"สุขภาพจิตไทย...ไม่ทิ้งใครไว้ข้างหลัง" ตามสโลแกนของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โดยมีเป้าประสงค์ป้องกันโรคซึมเศร้า ให้คนไทยหันมาสนใจคนรอบข้าง ซึ่งเริ่มได้จากจุดเล็กๆเช่นครอบครัวโรงเรียนที่ทํางานฯลฯ เนื่องจากสังคมที่พัฒนาอย่างรวดเร็ว บวกกับสภาวะการเปลี่ยนแปลงของโลกยุคปัจุบันนั้น ส่งผลให้ประชาชนเกิดความเครียด อันนําไปสู่โรคซึมเศร้า ซึ่งเพิ่มขึ้นอย่างต่อเนื่อง
“เฉลี่ยแล้ว 9.55 นาที จะมีคนพยายามฆ่าตัวตาย 1 คน ขณะที่ 2 ชั่วโมงจะมีคนฆ่าตัวตายสําเร็จ 1 คน ซึ่งรัฐบาลถือเป็นเรื่องที่ต้องให้ความสําคัญ จึงอยากเชิญชวนสังคมช่วยกันป้องกันการฆ่าตัวตาย ซึ่งทําได้หลายวิธี รวมถึงการเอาใจใส่ ไม่ทิ้งใครไว้ข้างหลัง โดยต้องหันมาสนใจคนรอบข้างมากขึ้น” นางสาว ไตรศุลี ฯ กล่าว
ทั้งนี้ ข้อมูลจากศูนย์ป้องกันการฆ่าตัวตายระดับชาติ กรมสุขภาพจิต กระทรวงสาธารณสุข พบว่าเฉลี่ยแล้วคนไทยมีความพยายามฆ่าตัวตาย 53,000 คนต่อปี ฆ่าตัวตายได้สําเร็จประมาณ 4,000 คนต่อปี ส่วนคนที่ฆ่าตัวตายไม่สําเร็จนั้น มีแนวโน้นที่จะพยายามกลับมาฆ่าตัวตายซ้ําอีก ทั้งนี้ หากดูตัวเลขการตายอย่างผิดธรรมชาติของประชากรไทย จะพบว่าอันดับ 1 อุบัติเหตุ ส่วนอันดับ 2 คือการฆ่าตัวตาย ขณะที่อันดับ 3 คือการฆ่ากันตาย จึงจะเห็นว่า การฆ่าตัวตายนั้น มีตัวเลขเฉลี่ยที่สูงกว่าการฆ่ากันตาย
อนึ่ง กรมสุขภาพจิต จะจัดงานสัปดาห์สุขภาพจิตแห่งชาติ ประจําปี 2562 สุขภาพจิตไทย...ไม่ทิ้งใครไว้ข้างหลัง ระหว่างวันที่ 2-3 พฤศจิกายน 2562 ณ ลานไนน์สแควร์ เดอะไนน์ เซ็นเตอร์ พระราม 9 กทม. โดยจะมีการให้คําปรึกษา และให้ความรู้เรื่องการป้องกันโรคซึมเศร้าและการฆ่าตัวตาย ประชาชนที่สนใจสามารถเข้าเยี่ยมชมหรือรับคําปรึกษา ภายงานได้ตามวันดังกล่าวด้วย
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทย-สเปนพร้อมยกระดับความร่วมมือด้านสาธารณสุขให้แน่นแฟ้นยิ่งขึ้น
วันจันทร์ที่ 9 ธันวาคม 2562
ไทย-สเปนพร้อมยกระดับความร่วมมือด้านสาธารณสุขให้แน่นแฟ้นยิ่งขึ้น
ไทย-สเปนพร้อมยกระดับความร่วมมือด้านสาธารณสุขให้แน่นแฟ้นยิ่งขึ้น
วันนี้ (9 ธันวาคม 2562) เวลา 10.30 น. ณ ตึกนารีสโมสร ทําเนียบรัฐบาล นายเอมิลิโอ เด มิเกล กาลาเบีย (H.E. Mr. Emilio de Miguel Calabia) เอกอัครราชทูตราชอาณาจักรสเปนประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข สรุปสาระสําคัญดังนี้
รองนายกรัฐมนตรีกล่าวต้อนรับเอกอัครราชทูตสเปนฯ พร้อมกล่าวยินดีที่ได้เดินทางเยือนประเทศสเปน โดยได้นําคณะของสํานักงานส่งเสริมการจัดการประชุมและนิทรรศการ (สสปน.) เข้าร่วมงาน Incentive and Business Travel and Meeting 2019 เมื่อวันที่ 17-22 พฤศจิกายน 2562 และเยี่ยมชมงาน Smart City Expo World ที่นครบาร์เซโลนา
เอกอัครราชทูตสเปนฯ ขอบคุณรองนายกรัฐมนตรีที่สละเวลาให้เข้าเยี่ยมคารวะในวันนี้ เอกอัครราชทูตสเปนฯ พร้อมส่งเสริมความร่วมมือทวิภาคีระหว่างกัน โดยเฉพาะอย่างยิ่งในสาขาที่สเปนมีศักยภาพ อาทิ ความร่วมมือด้านสาธารณสุข
ทั้งสองฝ่ายเห็นพ้องกระชับความร่วมมือด้านชีวการแพทย์ (biomedicine) โดยกรมวิทยาศาสตร์การแพทย์ยินดีร่วมมือกับภาคเอกชนของสเปนที่มีเทคโนโลยีด้านชีววิทยาศาสตร์ Life science หรือ Genomic medicine ที่ทันสมัย ภายใต้กรอบความร่วมมือระหว่างภาครัฐและภาคเอกชน ตลอดจนได้แลกเปลี่ยนความคิดเห็นเกี่ยวกับการกระจายอํานาจ (Decentralization) ด้านสาธารณสุข ในการจัดระบบการบริการสาธารณะเพื่อประโยชน์ของประชาชน รวมถึงการดูแลสุขภาพถ้วนหน้า (Universal health coverage) รวมทั้งได้แลกเปลี่ยนองค์ความรู้ด้านการเข้าถึงบริการสุขภาพที่มีคุณภาพระหว่างกัน เพื่อการยกระดับการบริการด้านสาธารณสุขของทั้งสองประเทศให้ครอบคลุม
ในโอกาสนี้ รองนายกรัฐมนตรีและเอกอัครราชทูตสเปนฯ เห็นพ้องส่งเสริมความร่วมมือด้านการท่องเที่ยว โดยทั้งสองฝ่ายได้หารือถึงความเป็นไปได้ในการเปิดเที่ยวบินตรงกรุงเทพฯ-กรุงมาดริด อันจะเป็นประโยชน์ต่อการส่งเสริมการท่องเที่ยว และการส่งเสริมความสัมพันธ์ระดับประชาชน
ในช่วงท้าย รองนายกรัฐมนตรีขอเชิญนักลงทุนจากสเปนเข้ามาลงทุนในเขตพัฒนาพิเศษภาคตะวันออก (EEC) โดยเฉพาะด้านความเป็นเลิศด้านชีววิทยาศาสตร์ ซึ่งไทยพร้อมสนับสนุนสเปน และยินดีอํานวยความสะดวก เพื่อยกระดับความร่วมมือระหว่างกันในทุกมิติ
รัฐบาลไทย-ข่าวทำเนียบรัฐบาล-ก.อุตฯ เร่งสานต่อโครงการจิตอาสาฯ นำคณะผู้บริหารลงพื้นที่สำรวจตรวจวัดคุณภาพน้ำคลองเปรมประชากร ก่อนดำเนินงานโครงการจัดหาและติดตั้งเครื่องกรองน้ำเสีย เฉลิมพระเกียรติฯ
วันอังคารที่ 7 มกราคม 2563
ก.อุตฯ เร่งสานต่อโครงการจิตอาสาฯ นําคณะผู้บริหารลงพื้นที่สํารวจตรวจวัดคุณภาพน้ําคลองเปรมประชากร ก่อนดําเนินงานโครงการจัดหาและติดตั้งเครื่องกรองน้ําเสีย เฉลิมพระเกียรติฯ
กระทรวงอุตสาหกรรมเร่งสานต่อโครงการจิตอาสาฯ นําคณะผู้บริหารลงพื้นที่สํารวจตรวจวัดคุณภาพน้ําคลองเปรมประชากร
กรุงเทพฯ 6 ม.ค. 63 - กระทรวงอุตสาหกรรมเร่งสานต่อโครงการจิตอาสาฯ นําคณะผู้บริหารลงพื้นที่สํารวจตรวจวัดคุณภาพน้ําคลองเปรมประชากร ก่อนดําเนินงานโครงการ“จิตอาสาสํารวจ ออกแบบ จัดหาและติดตั้งเครื่องกรองน้ําเสียในคลองเปรมประชากร เฉลิมพระเกียรติฯ พระบาทสมเด็จพระวชิรเกล้าเจ้าอยู่หัว รัชกาลที่ 10” เพื่อเทิดพระเกียรติเนื่องในวโรกาสวันเฉลิมพระชนมพรรษา ครบรอบ 67 พรรษา สนองพระบรมราโชบาย ในการดูแลรักษาแหล่งน้ําสาธารณะ ควบคู่การแก้ไขบําบัดน้ําเน่าเสีย นําร่องที่คลองเปรมประชากร ให้เห็นผลเป็นรูปธรรมภายในปี 63
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า กระทรวงอุตสาหกรรม ได้รับมอบหมจากศูนย์อํานวยการใหญ่จิตอาสาพระราชทาน (ศอญ.จอส.) ให้จัดทําระบบบําบัดน้ําเสียเพื่อเสริมโครงการพัฒนาคลองเปรมประชากร ซึ่งวันนี้ได้มีการลงพื้นที่สํารวจคุณภาพน้ําในคลองเปรมประชากร ที่ไหลผ่านกรุงเทพมหานคร (4 เขต ดุสิต จตุจักร ดอนเมือง และหลักสี่) จังหวัดปทุมธานีและพระนครศรีอยุธยา ตลอดสายมีความยาวกว่า 50 กิโลเมตร โดยเจ้าหน้าที่กรมโรงงานอุตสาหกรรม (กรอ.) ได้เข้าเก็บตัวอย่างและตรวจวัดคุณภาพน้ําด้วยเครื่องมือและวิธีการทางวิทยาศาสตร์ เพื่อประเมินในเบื้องต้นก่อนว่า ควรจะติดตั้งเครื่องกรองน้ําเสียที่จะจัดทําขึ้น ณ บริเวณใด และกําหนดนโยบายในการร่วมปรับปรุงคุณภาพน้ําของคลองดังกล่าวให้ดีขึ้น โดยขั้นตอนต่อไป กระทรวงฯ จะประสานบริษัทที่เชี่ยวชาญด้านการบําบัดน้ําเสีย เพื่อออกแบบและจัดทําระบบฯ รวมทั้งประสานวิศวกรเพื่อวางแผน การดําเนินงานในระยะสั้น ระยะกลางและยาว ประกอบกับในปีที่ผ่านมา กระทรวงฯ ได้แจกถังดักไขมัน จํานวน 2,500 ชุดให้กับผู้นําชุมชนในเขตกรุงเทพฯ และได้รับรายงานว่ามีการกระจาย เพื่อนําไปติดตั้งกับบ้านเรือน ร้านอาหาร และร้านค้าที่ระบายน้ําลงคลองเปรมประชากร ซึ่งได้ให้เจ้าหน้าที่ติดตามการนําไปใช้งานด้วยแล้ว
สําหรับเครื่องกรองน้ําเสีย หลักการทํางานเบื้องต้นจะดูดน้ําเสียเข้าถังปฏิกิริยาซึ่งเติมจุลินทรีย์บางตัวลงไป และส่งถ่ายน้ําสู่ถังคอนเทนเนอร์สําหรับตกตะกอน โดยน้ําใสจะอยู่ข้างบนและระบายออกลงแหล่งน้ํา ส่วนตะกอนจะถูกถ่ายไปยังถังทําขั้นตะกอนและเครื่องรีดตะกอนแล้วแยกออกเพื่อถูกส่งกําจัด ซึ่งจะมีการประเมินอีกครั้งว่าจะจัดสร้างชุดเครื่องกรองน้ําเสีย และติดตั้งจํานวนกี่จุด เพื่อให้มีประสิทธิภาพในการบําบัดน้ําครอบคลุมพื้นที่คลองฯ ให้ได้มากที่สุด ที่ผ่านมา กระทรวงฯ เป็นหน่วยงานที่คิดค้นนวัตกรรมในนามของจิตอาสา เช่น เครื่องพ่นหมอกไอน้ํา เพื่อบรรเทาอากาศร้อนให้กับประชาชนที่เข้าร่วมพระราชพิธีราชาภิเษกฯ ปัจจุบันได้ส่งมอบให้กับกรุงเทพมหานครนําไปใช้งาน ตลอดจนเครื่องกําจัดมลพิษและเครื่องบําบัดอากาศเสียในการแก้ไขปัญหาฝุ่นละอองขนาดเล็ก PM.2.5 ซึ่งได้มีการส่งมอบให้กับโรงพยาบาลรัฐ และ กทม.แล้ว ทั้งนี้ กระทรวงฯ จะเดินหน้าโครงการจิตอาสา ร่วมกับ ศอญ.จอส. โดยมีโครงการฯ ที่นําเสนอและผ่านความเห็นชอบทั้งสิ้น 8 โครงการ ดําเนินการแล้วเสร็จ จํานวน 2 โครงการ ส่วนอีก 6 โครงการอยู่ระหว่างการดําเนินงาน
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ร่วมกับบริษัทบริหารสินทรัพย์กรุงเทพพาณิชย์ จำกัด (มหาชน)
วันอาทิตย์ที่ 1 กรกฎาคม 2561
กระทรวงยุติธรรม โดยกรมบังคับคดี ร่วมกับบริษัทบริหารสินทรัพย์กรุงเทพพาณิชย์ จํากัด (มหาชน)
กรมบังคับคดี ร่วมกับบริษัทบริหารสินทรัพย์กรุงเทพพาณิชย์ จํากัด (มหาชน) จัดมหกรรมขายทอดตลาดทรัพย์สิน ขายทรัพย์สินได้กว่า ๔๘ ล้านบาท
เมื่อวันเสาร์ที่ ๓๐ มิถุนายน ๒๕๖๑ เวลา ๑๐.๐๐ น. กรมบังคับคดี ร่วมกับ บริษัทบริหารสินทรัพย์กรุงเทพพาณิชย์ จํากัด (มหาชน) จัดมหกรรมขายทอดตลาดทรัพย์สิน โดยมีนางศศิวิมล ธนศานติ รองอธิบดีกรมบังคับคดี พร้อมด้วยนางชนิดา เพชรโปรี ผู้อํานวยการสํานักงานบังคับคดีจังหวัดปทุมธานี รักษาการในตําแหน่งผู้เชี่ยวชาญด้านการบังคับคดีแพ่ง นางสาวรัชนี บุญเรือง ผู้อํานวยการสํานักงานบังคับคดีจังหวัดจันทบุรี รักษาการในตําแหน่งผู้เชี่ยวชาญด้านการบังคับคดีแพ่ง นายชัยวิทย์ อรรถานนท์ ผู้อํานวยการสํานักงานบังคับคดีจังหวัดนนทบุรี นายวารินทร์ หัตถกิจนิกร ผู้อํานวยการสํานักงานบังคับคดีจังหวัดปทุมธานี สาขาธัญบุรี นายมรรษ รตนาภรณ์ ผู้ช่วยกรรมการผู้จัดการใหญ่ บริษัทบริหารสินทรัพย์กรุงเทพพาณิชย์ จํากัด (มหาชน) และนางนิรัติศัย สุนทรวร บุญเทียม ผู้จัดการฝ่ายคดี ๑ ร่วมดูแลการปฏิบัติหน้าที่ของเจ้าหน้าที่ภายในมหกรรมขายทอดตลาด สําหรับทรัพย์ที่นํามาประกาศขายเป็นที่ดิน ที่ดินพร้อมสิ่งปลูกสร้าง และห้องชุดที่อยู่ในความรับผิดชอบของสํานักงานบังคับคดีจังหวัดปทุมธานี และจังหวัดปทุมธานี สาขาธัญบุรี โดยสํานักงานบังคับคดีจังหวัดปทุมธานีมีทรัพย์ที่พร้อมขายทอดตลาดจํานวน ๑๔ คดี โดยผลการขายทอดตลาดในวันนี้ ขายได้ ๕ คดี ๕ รายการ ราคาประเมิน ๙,๗๓๒,๓๒๐ บาท ขายได้เป็นเงินทั้งสิ้น ๑๒,๗๗๐,๐๐๐ บาท ราคาขายสูงกว่าราคาประเมิน ๑๓๑.๒๑% และสํานักงานบังคับคดีจังหวัดปทุมธานี สาขาธัญบุรี มีทรัพย์ที่พร้อมขายทอดตลาดจํานวน ๑๖๔ คดี โดยผลการขายทอดตลาดในวันนี้ ขายได้ ๖๓ คดี ๖๗ รายการ ราคาประเมิน ๓๕,๓๗๒,๑๙๑.๕๕ บาท ขายได้เป็นเงินทั้งสิ้น ๓๖,๐๒๙,๐๐๐ บาท ราคาขายสูงกว่าราคาประเมิน ๑๐๑.๘๖% มีผู้สนใจเข้าฟังการขายทอดตลาด ประมาณ ๒๐๐ ราย ณ ห้องดุสิตา ชั้น ๕ โรงแรมเอเชีย แอร์พอร์ท จังหวัดปทุมธานี รวมผลการขายทอดตลาดของสํานักงานบังคับคดีจังหวัดปทุมธานี และสํานักงานบังคับคดีจังหวัดปทุมธานี สาขาธัญบุรี มีทรัพย์ที่พร้อมขายทอดตลาดจํานวน ๑๗๙ คดี ๑๘๙ รายการ ราคาประเมินเป็นเงิน ๑๔๕,๙๙๔,๑๓๗ บาท โดยผลการขายทอดตลาดในวันนี้ ขายได้ ๖๘ รายการ ขายได้เป็นเงินทั้งสิ้น ๔๘,๗๙๙,๐๐๐ บาท จากราคาประเมิน ๔๕,๑๐๔,๕๑๑.๕๕ บาท
รัฐบาลไทย-ข่าวทำเนียบรัฐบาล-“7 เดือนแรกรัฐวิสาหกิจส่งรายได้เกินเป้าช่วยรักษาเสถียรภาพเศรษฐกิจ”
วันศุกร์ที่ 5 พฤษภาคม 2560
“7 เดือนแรกรัฐวิสาหกิจส่งรายได้เกินเป้าช่วยรักษาเสถียรภาพเศรษฐกิจ”
ในเดือนเมษายน 2560 มีเป้าหมายการจัดเก็บเงินรายได้แผ่นดินจํานวน 20,262 ล้านบาท สคร. จัดเก็บรายได้แผ่นดินได้จํานวน 26,515 ล้านบาท ส่งผลให้เงินนําส่งรายได้แผ่นดินสะสม 7 เดือนแรกของปีงบประมาณ 2560 รวมทั้งสิ้นเป็นจํานวน 96,304 ล้านบาท
นายชาญวิทย์ นาคบุรี รองผู้อํานวยการสํานักงานคณะกรรมการนโยบายรัฐวิสาหกิจ (สคร.) ในฐานะโฆษก สคร. เปิดเผยว่า ในเดือนเมษายน 2560 มีเป้าหมายการจัดเก็บเงินรายได้แผ่นดินจํานวน 20,262 ล้านบาท สคร. จัดเก็บรายได้แผ่นดินได้จํานวน 26,515 ล้านบาท ส่งผลให้เงินนําส่งรายได้แผ่นดินสะสม 7 เดือนแรกของปีงบประมาณ 2560 รวมทั้งสิ้นเป็นจํานวน 96,304 ล้านบาท จากเป้าหมายการจัดเก็บรายได้แผ่นดินสะสมจํานวน 87,955 ล้านบาท สูงกว่าเป้าหมายจํานวน 8,349 ล้านบาท หรือคิดเป็นร้อยละ 74 ของเป้าหมายตามเอกสารงบประมาณ 2560 ที่ 131,000 ล้านบาท
โดยมีรัฐวิสาหกิจที่มีการนําส่งรายได้แผ่นดินเกินเป้าหมาย ได้แก่ การไฟฟ้านครหลวง สํานักงานสลากกินแบ่งรัฐบาล โรงงานยาสูบ กระทรวงการคลัง การไฟฟ้าส่วนภูมิภาค และธนาคารออมสิน และมีรัฐวิสาหกิจที่นําส่งรายได้แผ่นดินต่ํากว่าเป้าหมาย ได้แก่ การประปาส่วนภูมิภาค บริษัท ท่าอากาศยานไทย จํากัด (มหาชน) และธนาคารเพื่อการส่งออกและนําเข้าแห่งประเทศไทย
ทั้งนี้ นายชาญวิทย์ นาคบุรี กล่าวเพิ่มเติมว่า สคร. มั่นใจว่าปีนี้จะจัดเก็บรายได้แผ่นดินเป็นไปตามเป้าหมายตามเอกสารงบประมาณ 2560 พร้อมทั้ง สคร. จะเร่งเพิ่มประสิทธิการจัดเก็บรายได้รัฐวิสาหกิจซึ่งจะส่งผลในการช่วยรักษาเสถียรภาพการคลังให้แก่ประเทศด้วยอีกทางหนึ่ง
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กรมทางหลวงรายงานความคืบหน้าโครงการก่อสร้างสะพานกลับรถหน้าโรงพยาบาลเกษมราษฎร์
วันพุธที่ 21 มีนาคม 2561
กรมทางหลวงรายงานความคืบหน้าโครงการก่อสร้างสะพานกลับรถหน้าโรงพยาบาลเกษมราษฎร์
กรมทางหลวง (ทล.) กระทรวงคมนาคม ดําเนินโครงการก่อสร้างสะพานกลับรถบริเวณหน้าโรงพยาบาลเกษมราษฎร์ (สถานีรถไฟฟ้าบางใหญ่) บนทางหลวงหมายเลข 9 ตอนคลองมหาสวัสดิ์ - คลองบางไผ่ มีความคืบหน้า ร้อยละ 26.77 เพื่ออํานวยความสะดวกในการเดินทาง และแก้ไขปัญหาการจราจร
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์พัฒนาโครงสร้างพื้นฐาน และการให้บริการระบบคมนาคมขนส่ง เพื่อยกระดับคุณภาพชีวิตของประชาชน สอดคล้องกับยุทธศาสตร์ชาติด้านการพัฒนาโครงสร้างพื้นฐานการขนส่ง และการพัฒนาประสิทธิภาพโครงข่ายทางหลวงสายหลักทั่วประเทศ โดย ทล. ดําเนินโครงการก่อสร้างสะพานกลับรถบริเวณหน้าโรงพยาบาลเกษมราษฎร์ (สถานีรถไฟฟ้าบางใหญ่) บนทางหลวงพิเศษหมายเลข 9 ตอนคลองมหาสวัสดิ์ - คลองบางไผ่ กม. 38+900 - กม. 39+400 โดยเป็นสะพานกลับรถแบบ Segmental Box Girder ความกว้าง 6 - 8 เมตร ความยาวสะพาน 525 เมตร ใช้ระยะเวลาก่อสร้าง 18 เดือน (ระหว่างวันที่ 22 กันยายน 2560 - 31 มีนาคม 2562) งบประมาณการก่อสร้าง 114,450,000 บาท ปัจจุบันการดําเนินงานมีความคืบหน้า ร้อยละ 26.77 เมื่อก่อสร้างแล้วเสร็จจะช่วยอํานวยความสะดวกในการเดินทาง แก้ไขปัญหาการจราจรให้ประชาชนสามารถเดินทางได้ด้วยความสะดวก รวดเร็ว และปลอดภัย
ทล. ขออภัยในความไม่สะดวก เนื่องจากระหว่างดําเนินการก่อสร้างมีความจําเป็นต้องปิดหรือเบี่ยงการจราจรบางช่วงเวลา ซึ่ง ทล. ได้ประสานงานกับหน่วยงานที่เกี่ยวข้อง ได้แก่ สถานีตํารวจภูธรบางใหญ่ และตํารวจทางหลวง เพื่ออํานวยความสะดวกให้กับผู้ใช้ทาง สามารถสอบถามข้อมูลเพิ่มเติมหรือข้อเสนอแนะระหว่างการก่อสร้างได้ที่ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รัฐมนตรีฯ อุตตม เปิดการเสวนาและปาฐกถาพิเศษ   เรื่อง ก้าวต่อไปกับการพัฒนาอุตสาหกรรมอ้อยและน้ำตาลทรายไทย
วันศุกร์ที่ 19 ตุลาคม 2561
รัฐมนตรีฯ อุตตม เปิดการเสวนาและปาฐกถาพิเศษ   เรื่อง ก้าวต่อไปกับการพัฒนาอุตสาหกรรมอ้อยและน้ําตาลทรายไทย
รัฐมนตรีฯ อุตตม เปิดการเสวนาและปาฐกถาพิเศษ   เรื่อง ก้าวต่อไปกับการพัฒนาอุตสาหกรรมอ้อยและน้ําตาลทรายไทย
วันนี้ (19 ตุลาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีเปิดงานเสวนาพิเศษ ก้าวต่อไปกับการพัฒนาอุตสาหกรรมอ้อยและน้ําตาลทรายไทย พร้อมด้วย นายศิริรุจ จุลกะรัตน์ รองปลัดกระทรวงอุตสาหกรรม เข้าร่วม โดยมี นางวรวรรณ ชิตอรุณ เลขาธิการคณะกรรมการอ้อยและน้ําตาลทราย คณะผู้บริหาร และผู้เข้าร่วมงานเสวนาให้การต้อนรับ ณ โรงแรม เดอะ เบอร์เคลีย์ โฮเต็ล ประตูน้ํา กรุงเทพฯ
นายอุตตมฯ รัฐมนตรีว่าการกระทรวงอุตสาหกรรม กล่าวว่า อุตสาหกรรมอ้อยและน้ําตาลทราย เป็นอุตสาหกรรมที่มีบทบาทสําคัญต่อการเจริญเติบโตทางเศรษฐกิจของประเทศ ถึงแม้ช่วงเวลาที่ผ่านมาจะเผชิญกับสภาวะการเปลี่ยนแปลงครั้งใหญ่ ทั้งเงื่อนไขทางการค้าระหว่างประเทศ และปัญหาราคาสินค้าในตลาดโลกตกต่ํา ซึ่งนํามาสู่การปรับโครงสร้างอุตสาหกรรมอ้อยและน้ําตาลทรายทั้งระบบ รวมถึงการปรับแก้กฎหมาย เพื่อให้สอดคล้องและรองรับกับสถานการณ์โลกที่เปลี่ยนแปลงไป
ทั้งนี้ นอกจากในด้านของการเพิ่มผลผลิตและการลดต้นทุนการผลิตในไร่อ้อยของเกษตรกรแล้ว การสร้างมูลค่าเพิ่มให้กับอุตสาหกรรมอ้อยและน้ําตาลทรายจึงเป็นสิ่งที่มีความสําคัญเป็นอย่างยิ่ง เพื่อก้าวไปสู่โมเดลประเทศไทย 4.0 ขับเคลื่อนเศรษฐกิจด้วยเทคโนโลยีและนวัตกรรม (Innovation Drive Economy) โดยมีเทคโนโลยีชีวภาพเป็นเครื่องมือในการขับเคลื่อน เพื่อให้อุตสาหกรรมอ้อยและน้ําตาลทรายของไทยให้สามารถแข่งขันในตลาดอาเซียนและตลาดโลกได้อย่างยั่งยืน ตามแนวทางของรัฐบาล "มั่นคง มั่งคั่ง ยั่งยืน"
สําหรับการเสวนาพิเศษ ในครั้งนี้ มีวัตถุประสงค์เพื่อเป็นการเตรียมความพร้อมให้กับอุตสาหกรรมอ้อยและน้ําตาลทรายของไทย ในการก้าวไปสู่อุตสาหกรรมยุค 4.0 และเพื่อให้ประชาชนเกษตรกรได้มีโอกาสรับทราบสถานการณ์ที่แท้จริง ทําความเข้าใจถึงผลกระทบที่มีต่ออุตสาหกรรมอ้อยและน้ําตาลทรายอย่างชัดเจน รวมถึงการดําเนินการภายใต้แผนการปรับโครงสร้างอุตสาหกรรมอ้อยและน้ําตาลทราย และสร้างกระบวนการการมีส่วนร่วมให้เกษตรกรชาวไร่อ้อย โรงงานน้ําตาล และภาครัฐ ร่วมกันกําหนดทิศทางในการพัฒนาอุตสาหกรรมอ้อยและน้ําตาลทรายของไทยในอนาคต
รัฐบาลไทย-รมช.ธรรมนัส เยี่ยมชมโครงการ“ตลาด อ.ต.ก.ร่วมใจ ส่งเสริมบริโภคผลไม้ไทย ต้านภัยโคว -19”เพื่อกระตุ้นเศรษฐกิจภาคการเกษตร [กระทรวงเกษตรเเละสหกรณ์]
วันศุกร์ที่ 24 เมษายน 2563
รมช.ธรรมนัส เยี่ยมชมโครงการ“ตลาด อ.ต.ก.ร่วมใจ ส่งเสริมบริโภคผลไม้ไทย ต้านภัยโคว -19”เพื่อกระตุ้นเศรษฐกิจภาคการเกษตร [กระทรวงเกษตรเเละสหกรณ์]
รมช.ธรรมนัส เยี่ยมชมโครงการ“ตลาด อ.ต.ก.ร่วมใจ ส่งเสริมบริโภคผลไม้ไทย ต้านภัยโควิค -19”เพื่อกระตุ้นเศรษฐกิจภาคการเกษตร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเยี่ยมชมโครงการ “ตลาด อ.ต.ก.ร่วมใจ ส่งเสริมบริโภคผลไม้ไทย ต้านภัยโควิค -19” ณ ตลาด อ.ต.ก. (โซนตลาดเกษตรกร) ว่า จากวิกฤตการแพร่ระบาดของเชื้อไวรัสโควิด – 19 ที่กําลังกลายเป็นปัญหาสําคัญของโลกและของประเทศไทยนั้น ส่งผลกระทบต่อทุกภาคส่วน รวมทั้งภาคการเกษตร ส่งผลกระทบต่อเกษตรกรไทยผู้ปลูกผลไม้ทั่วทุกภูมิภาค ซึ่งผลไม้บางชนิดที่ไม่สามารถส่งออกต่างประเทศได้ จะมีผลผลิตออกสู่ตลาดในช่วงเดือนมีนาคม-พฤษภาคม 2563 เป็นจํานวนมาก อาทิ มะม่วง ขนุน และผลไม้ไทยที่ได้รับความนิยมในต่างประเทศ อาทิ ทุเรียน มังคุด เงาะ จะมีผลกระทบต่อราคา และการส่งออก ทางกระทรวงเกษตรและสหกรณ์ โดย องค์การตลาดเพื่อเกษตรกร หรือ อ.ต.ก. จึงเร่งส่งเสริมภาคการเกษตรของไทยเพื่อพลิกฟื้นกระตุ้นเศรษฐกิจ ปฏิรูปทั้งระบบการผลิต การแปรรูป การจําหน่าย เน้นคุณภาพ และราคาที่จําหน่าย
ทั้งนี้ จึงได้มีการจัดโครงการ“ตลาด อ.ต.ก.ร่วมใจ ส่งเสริมบริโภคผลไม้ไทย ต้านภัยโควิค -19” เป็นการพัฒนาและแก้ไขปัญหาผลไม้เศรษฐกิจหลัก เพื่อประชาสัมพันธ์ รณรงค์ ส่งเสริมการบริโภคผลไม้ไทย เพิ่มช่องทางการตลาด แก้ไขปัญหาราคาผลผลิตล้นตลาด สร้างรายได้ให้เกษตรกร และเป็นการกระจายผลผลิตจากแหล่งปลูกสู่ผู้บริโภคโดยตรง ภายในงานจําหน่ายสินค้าเกษตรคุณภาพ สินค้าแปรรูป เช่น ลิ้นจี่พันธุ์ฮงฮวย จากตําบลแม่สุก จังหวัดพะเยา ทุเรียน มังคุด เงาะ จากภาคตะวันออก มะม่วงสายพันธุ์งามเมืองย่า จากจังหวัดอุทัยธานี น้ําหมากเม่า จังหวัดสกลนคร ฯลฯ จัดขึ้นระหว่างวันที่ 23 เมษายน - 17 พฤษภาคม 2563 ตลาด อ.ต.ก.
นายศุภฤกษ์ เอี่ยมลออ รักษาการแทนในตําแหน่งผู้อํานวยการ อ.ต.ก. กล่าวเพิ่มเติมว่า เพื่อเป็นการลดความเสี่ยงและป้องกันการแพร่ระบาดของเชื้อไวรัสโควิด – 19 เป็นไปตามนโยบายของรัฐบาล และเพื่อความปลอดภั
รัฐบาลไทย-ข่าวทำเนียบรัฐบาล-วิธีปฏิบัติตัวให้พร้อมก่อนเดินทางด้วยเครื่องบินในช่วงสถานการณ์ระบาดโควิด-19
วันเสาร์ที่ 2 พฤษภาคม 2563
วิธีปฏิบัติตัวให้พร้อมก่อนเดินทางด้วยเครื่องบินในช่วงสถานการณ์ระบาดโควิด-19
มีวิธีปฏิบัติตนอย่างไรบ้างให้ปลอดภัยจากเชื้อไวรัสโควิด-19
วิธีปฏิบัติตัวให้พร้อมก่อนเดินทางด้วยเครื่องบิน มีดังนี้
1.ตรวจเช็คอุณภูมิร่างกายของตนเอง
2.สวมหน้ากากอนามัย
3.ใช้มาตรการเว้นระยะห่าง
4.ปฏิบัติตามเจ้าหน้าที่อย่างเคร่งครัด